# Általános információk:

**Tanterv:** Építőművész alapszak (BA)

**Tantárgy neve: Portfólió**

**Tantárgy kódja:** EPB500MN

**Szemeszter:** 6

**Kreditek száma:** 5

**A heti órák elosztása:** 0/0/8

**Értékelés:** félévközi jegy (f)

**Előfeltételek:** EPE311MNMU, Tervezés stúdió 1. EPE312MNMU, Tervezés stúdió 2.

EPE313MNMU, Tervezés stúdió 3. EPE314MNMU, Tervezés stúdió 4.

EPE315MNMU, Tervezés stúdió 5.

EPE108MNMU, Épületszerkezetek stúdió 1.

EPE110MNMU, Épületszerkezetek stúdió 2.

EPB100MNMU, Épületszerkezetek stúdió 3.

EPB103MNMU, Épületszerkezetek stúdió 4.

EPB106MNMU, Épületszerkezetek stúdió 5.

**Kredit: 5**

**Órák száma: 150:**

Tantermi órák: 112 (14 hét x 1 ea+4lab)

Önálló tanulmányi órák: 38 (2,7 óra/hét ->0,38 óra/nap)

**Tantárgyfelelős: Dr. Rétfalvi Donát, egyetemi docens**

Iroda: 7624 Magyarország, Pécs, Boszorkány u. 2. B-327

E-mail: retfalvi@mik.pte.hu

Munkahelyi telefon: +36 72 503650/23840

**Oktatók: Dr. Rétfalvi Donát, egyetemi docens**

Iroda: 7624 Magyarország, Pécs, Boszorkány u. 2. B-327

E-mail: retfalvi@mik.pte.hu

Munkahelyi telefon: +36 72 503650/23840

**Dr. Veres Gábor, egyetemi docens**

Iroda: 7624 Magyarország, Pécs, Boszorkány u. 2. B-327

E-mail: veres.gabor@mik.pte.hu

munkahelyi telefon: +36 72 503650/23646

**Dr. Vörös Erika, adjunktus**

Iroda: 7624 Magyarország, Pécs, Boszorkány u. 2. B-327

E-mail: voros.erika@mik.pte.hu

munkahelyi telefon: +36 72 503650/23646

**Dr. Kovács Péter, adjunktus**

Iroda: 7624 Magyarország, Pécs, Boszorkány u. 2. B-327

E-mail: kovacs.peter2@mik.pte.hu

Munkahelyi telefon: +36 72 503650/23815

## Tárgyleírás

A tantárgy a PTE építőművész alap képzésén résztvevő hallgatók számára biztosítja tanulmányaik zárását, a megszerzett kompetenciák összegzését. A tárgy keretében a hallgató elkészíti diplomatervét, mellyel igazolja, hogy képes önállóan érdemben alkalmazni az elsajátított ismereteket, kreatív tervezői készségekkel és feladatmegoldó képességekkel rendelkezik, képes szakmai kérdések megválaszolásához megfelelő utak, módszerek megválasztására és helyes következtetések levonására. A jól működő, magas építészeti és műszaki minőségű kortárs épületet tervezése alapvetés.

## Oktatás célja

A diplomamunka keretében a hallgató aktuális témafelvetésekre, nem-konvencionális építészeti helyzetekre, társadalmi problémákra ad akkurátus válaszokat az urbanisztikai kérdésektől a szerkezeti megoldásokig, különös tekintettel az innováció, fenntarthatóság, gazdaságosság, szolidaritás, ökologikus gondolkozás területén.

**Gyakorlat:** A tantárgy keretében készülő diplomamunka témája évről évre regionális kérdéseket, probléma felvetéseket feszeget és old meg, reflektálva a régió településeinek lehetséges jövőképeire. A kidolgozásra kerülő terv mind műszaki, mind művészeti és építőművészeti eszközökkel keres lehetséges válaszokat az aktuális témafelvetésre.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A félév sikeres befejezésének feltétele az **aktív órai jelenlét**, **a feladatok határidőre való elkészítése, bemutatása**, az **alaki és formai követelmények** betartása.

A jelenlét ellenőrzésének módja:

*A Gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezetők jelenléti ívet/ konzultációs lapot vezetnek****, megjelent,*** *valamint* ***nem jelent meg/ nem készült*** *bejegyzéssel. A félév során a hallgató munkájáról több alkalommal ad számot vizuális prezentáció keretében a tantárgyat oktatók szakmai zsűrije előtt.*

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. A félév zárása a 14. héten történik.

**Téma és helyszínválasztás**

A félévben a diplomatéma fókusza:

***A magyar vidék építészeti kérdései***

A hallgatóknak a félév elején a fókusztémában kell kutatásokat végezniük, feltárni a témában a regionális adottságokat, hiányokat, problémákat. A témához kapcsolódóan települést/település részt választanak, majd erre vetítve folytatják a témakutatást, településszerkezeti, várostömb szintű elemzésekkel alátámasztva.

A hallgatók a kezdeti kutatás eredményével alátámasztva alkotnak tervezési és funkcionális programot a harmadik hétre, mely alapján elkezdik a koncepció alkotás folyamatát, majd kidolgozását. A félév végére a 14. heti prezentációra elkészül a végleges diplomaterv alapjául szolgáló dokumentáció.

**Prezentáció 1.**

Helyszín és témaválasztás – csoportos munka

A bizottság külön értékeli a beadott munkánál:

1. A helyszín feldolgozását, elemzését, eredményeit.
2. makett 1:1000
3. A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik (*(jól megfelelt és elfogadásra került, megfelelt és elfogadásra került,* *nem felelt meg és elutasításra került*). A félév teljesítéshez a munkáknak mindkét értékelési szempontból „GO” kategóriába kell esnie. Az 1. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A „NO-GO” munkák a félévben egyszer javíthatók, pótolhatóak.

**Prezentáció 2.**

Telepítés és analízis

A bizottság külön értékeli a beadott munkánál:

1. A telepítés, tömegformálás, funkció indokoltságát, építészeti kontextusát
2. makett 1:500
3. A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik *(jól megfelelt és elfogadásra került, megfelelt és elfogadásra került,* *nem felelt meg és elutasításra került).* A félév teljesítéshez a munkáknak mindkét értékelési szempontból „GO” kategóriába kell esnie. A 2. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A „NO-GO” munkák a félévben egyszer javíthatók, pótolhatóak

**Prezentáció 3.**

Koncepció

A bizottság külön értékeli a beadott munkánál:

1. -Telepítés
2. -Tömegalkotás
3. - Alaprajzok
4. -Metszetek
5. – Használt anyagok
6. – Belsőépítészeti koncepció
7. – Látványtervek
8. makett 1:1000, 1:500, 1:200 vázlatszerű

A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik *(jól megfelelt és elfogadásra került, megfelelt és elfogadásra került,* *nem felelt meg és elutasításra került).* A félév teljesítéshez a munkáknak mindkét értékelési szempontból „GO” kategóriába kell esnie. A 3. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A „NO-GO” munkák a félévben egyszer javíthatók, pótolhatóak

**Prezentáció 4.**

Végleges terv

A bizottság külön értékeli a beadott munkánál:

1. Az elkészült tablók és makettek bemutatása, prezentáció a rajzi anyag függvényében.

Fontos, hogy a prezentációban elhangzó gondolatokat minden esetben támassza alá vizuális eszköz is, tehát a tablókon/ maketteken valamilyen formában igazolható legyen az állítás.

1. A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik *(jól megfelelt és elfogadásra került, megfelelt és elfogadásra került,* *nem felelt meg és elutasításra került).* A félév teljesítéshez a munkáknak mindkét értékelési szempontból „GO” kategóriába kell esnie. A 4. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A „NO-GO” munkák a félévben egyszer javíthatók, pótolhatóak

A hallgatók a Prezentációkon (és a javításain) a kihirdetett szempontrendszer teljesítésével és az órák látogatásával szerzi meg a jogot az aláírásra, a tartalmi szakmai bírálatra, valamint eredményes érdemjegy esetén, hogy diplomamunkáját benyújthassa az Intézetnek. A kritériumok meglétét a mellékelt gyűjtőlapokon regisztráljuk. Az a hallgató, melynek a kritériumok közül bármelyik is hiányzik a javítási lehetőségek után is, annak féléve nem teljesítettnek minősül, a tárgy aláírása megtagadásra kerül, a tárgyat egy későbbi szemeszterben újra fel kell vennie.

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Prezentáció 1* | *max 10p* | *10%* |
| *Prezentáció 2* | *max 20p* | *20%* |
| *Prezentáció 3* | *max 30p* | *30%* |
| *Prezentáció 4* | *max 40p* | *40%* |
| *összesen* | *max 100p* | *100%* |

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya/értékelhetetlensége elégtelent érdemjegyet von maga után. Ha ez a szorgalmi időszak végén (14. hétig) történik, akkor a hallgató a vizsgaidőszakban 1 alkalommal megpróbálhatja javítani az érdemjegyet.*

*14. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (rögzítés NEPTUNban 14.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (14.hét péntek 12.00-ig) - aláírás megtagadva akkor->*

*-vagy ha aláírás van de elégtelen az osztályzat NEPTUN rögzítés (14.hét péntek 12.00-ig) akkor ->*

*15. hét órarendi időpont vizsgaidőszak javítás pótlás*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg akkor aláírás megtagadva - NEPTUN rögzítés a tárgyat a következő tanévben újra felveheti!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

Órai jegyzetek, segédletek, kiosztott mintapéldák

[1.] Ernst Neufert; Építés- és tervezéstan, Budapest Pécs 1999. Dialóg Campus Kiadó

[2.] Cságoly Ferenc: Középületek, 2004. TERC Bp.

Ajánlott irodalom és elérhetősége

[3.] AMO, REM KOOLHAAS: Countryside. A report, 2020. Taschen ISBN 978-3-8365-8439-5

[4.] REM KOOLHAAS: Elements of Architecture, 2018. Taschen ISBN 978-3-8365-5614-9

[5.] Di Mari: Conditional Design - an introduction to elemental architecture, 2021. BIS Publisher ISBN 978-90-6369-365-7

[6.] Di Mari: Operative Design – a catalouge of spatial verbs, 2021. BIS Publisher ISBN 978-90-6369-289-6

[7.] Könyv az építészetről-A tervezés gyakorlata I. Pécs 1998 Pécsi Tanoda Alapítvány

[8.] [Ching, F. (1996). Architecture: form, space, & order (2nd ed). New York: Van Nostrand Reinhold](http://joom.ag/mLhb)

[9.] [Julius Panero, Martin Zelnick (1979) Human Dimension and Interior Space: A Source Book of Design Reference Standards ISBN 0823072711. Watson-Guptill](http://joom.ag/WYhb)

[10.] [Francis D. K. Ching (2002) Architectural Graphics Fourth (4th) Edition. JOHN WILEY & SONS, INC.](http://joom.ag/DLhb)

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

„A hallgatók probléma feldolgozási módszere a valóságos tervezési folyamatot modellezi (komplexprobléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a csapatmunka erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé. A csapatmunka tehát a ciklus „1” -„4” fázisok esetében az önálló munka közös megvitatását jelenti.

A féléves tervezési feladatok feldolgozása során a következő négy fázison kell végig menniük a hallgatóknak a konzulensekkel együtt:

**ciklus „1” – Helyszín és témaválasztás**

**ciklus „2” – Telepítés és analízis**

**ciklus „3” – Koncepció**

**ciklus „4” – Végleges terv**

Minden fázist csapatszinten (hallgatók + a konzulensek) meg kell vitatni az óra keretében:

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* önálló tovább gondolása a feladatnak
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése”

## Diplomaterv

Diplomaterv a Portfólió **tantárgy** keretében a hallgató által készített **diplomaterv**, valamint a diplomatervhez kapcsolódó írásos értekezés, **szakdolgozat** **összessége**, mellyel a hallgató igazolja, hogy képes önállóan érdemben alkalmazni az elsajátított ismereteket, kreatív tervezői készségekkel és feladatmegoldó képességekkel rendelkezik, képes szakmai kérdések megválaszolásához megfelelő utak, módszerek megválasztására és helyes következtetések levonására. Amennyiben a hallgató végbizonyítványt (abszolutóriumot) szerzett, és a Kar által a tanév időbeosztásában megjelölt határidőig írásban a tanulmányi osztálynál, vagy a TR-en keresztül Záróvizsgára jelentkezett, Diplomatervét (diplomaterv és szakdolgozat) beadhatja az Intézet által megjelölt helyen és időintervallumban, valamint a NEPTUN rendszerén keresztül.

**Végső diplomaterv**

A végleges, beadásra szánt diplomaterv formai és alaki követelményei:

A diplomatervet az elfogadott féléves terv alapján kell tovább tervezni és feldolgozni tabló formában. A tablókat gondosan kell elkészíteni, esztétikusnak és építészetileg kiforrottnak kell lenniük. A tablók formátuma tetszőleges, kemény, min 3mm-es kartonra felfújva.

**A diplomaterv formai és alaki minimum követelményei:**

* koncepció tabló M=1:4000,1: 2000, 1:1000 (Min 1 tabló)
* beépítési terv (helyszínrajz) M=1:500, (Min 1 tabló)
* összes alaprajz M=1:100 (Alaprajzonként 1 tabló)
* összes jellemző metszet M=1:100 (rajzolva, nem 3d-ből leválasztva)
* összes homlokzat M=1:100 (rajzolva, nem 3d-ből leválasztva)
* főfalmetszetek, (M=1:25,1:20) (Min 1 tabló)
* tömegvázlatok, látványtervek (Beépítési és épület léptékben)
* szöveges rész (lásd szakdolgozat tantárgy)
* környezet kontextus makett M=1:1000
* épület makett M=1:200 (Esetenként más, gyakorlatvezetővel egyeztetve, magas minőségben!)
* beépítési makett M=1:500 (Esetenként más, gyakorlatvezetővel egyeztetve, magas minőségben!)
* minden egyéb megértéshez szükséges műszaki és grafikai anyagok

**Teljes dokumentáció:** A szakdolgozat feltöltésnél 2 dokumentum típus használható: Szakdolgozat (írásos rész) és Szakdolgozat melléklet (tablók). A Szakdolgozat dokumentum típusba PDF (max 20MB), valamint DOC és DOCX (max 25MB) tölthető fel. A Szakdolgozat melléklet (tablók) ZIP,RAR.. egyéb, de leginkább tömörített állományt vár 600MB méretig. (tablók esetében itt érdemes nem valós papírmérettel dolgozni, hanem arányosan kisebbel és a szakdolgozat esetében is PDF formátumban webre optimalizálva max. 10 MB/tabló / egyéb eszköz hiányában <https://www.pdf2go.com/> vagy <https://smallpdf.com/> oldalon / 1 fájllá tömörítve (zip,rar).

**Amennyiben a benyújtott szakdolgozat sérti a szerzői jogokat a PTE TVSZ. 14. számú mellékletében foglaltaknak megfelelően minősítése elégtelen (1), továbbá a szakdolgozat készítőjével szemben a szakfelelős fegyelmi eljárást kezdeményezhet a dékánnál.**

## Záróvizsgára jelentkezés határideje: 2024. április 21. (vasárnap) 24:00 h-ig

## Diplomamunka beadása 2024. május 31. (péntek) 24:00 h.

A diplomatervek beadásakor (Szakdolgozat / diplomamunka beadásának Kari szinten meghatározott végső határideje) az Intézet Diploma Bizottsága megvizsgálja a diplomamunkáknál az alaki, formai és minőségi követelményeinek meglétét (lásd lent). Az alaki és a formai és minőségi követelmények vizsgálatakor a bizottság három határozatot hozhat:

1. A diplomamunka jól megfelelt és azt elfogadja. A félévközi jegy megállapításra kerül (4,5). A készítője a tervét a diplomavédésen megvédheti.
2. A diplomamunka megfelelt és azt elfogadja. A félévközi jegy megállapításra kerül (2,3). A készítője a tervét a diplomavédésen megvédheti.
3. A diplomamunkát nem fogadja el. Erre a döntésre akkor kerül sor, ha az alaki, forma, és minőségi követelmények megvizsgálásakor a bizottság súlyos hiányosságokat talál, már nem javítható, és a munka ebben a formájában nem felel meg a felállított követelmény rendszernek.

A félévközi jegy megállapításra kerül (1), a hallgatónak a tárgyat egy későbbi szemeszterben újra fel kell vennie.

## Diplomaterv védés

A diplomamunkát a jelölt diplomavédésen mutatja be a Záróvizsga Bizottságnak. A diplomavédéseket a diplomáztató Intézet szervezi, bonyolítja le. A záróvizsga nyilvános. A diplomabizottságok külsős tagjait az Intézet kéri fel. A Diplomavédés helye és ideje legkésőbb a védés időpontja előtt egy hónappal kihirdetésre kerül.

A vizsga menetét a védést bonyolító Intézet által kijelölt jegyzőkönyvvezető írásban rögzíti. A jelölt a vizsgateremben kifüggeszti, majd azt röviden ismerteti, kiemelve a tervlapokról le nem olvasható körülményeket és megoldásokat. A vizsgabizottság tagjai kérdéseket tesznek fel a jelöltnek. A kérdések lehetnek magával a tervvel kapcsolatosak, de a vizsgabizottság tagjai korlátlanul feltehetnek bármely kérdést, amelyek megválaszolását szükségesnek látják a jelölt alkalmasságának megítéléséhez.

A vizsgabizottság a jelöltek tervét és a vizsgán tanúsított felkészültségét a védések lezajlása után zárt ülésen értékeli és megállapítja a diplomaterv osztályzatát, illetve az oklevél minősítését. A diplomavédés eredménye a diplomaosztályzat. Ez a diplomabizottság tagjainak szavazata alapján áll össze. Kérdéses, vitás esetekben (2.5, 3.5 vagy 4.5 pontátlag) a bizottsági elnök dönt. Elégtelen osztályzat a bizottság tagjainak 50% +1 szavazata mellett adható. A záróvizsga befejezésekor a bizottság elnöke röviden összefoglalja és kihirdeti az eredményeket.

Sikertelen a diplomaterv megvédése, ha a jelölt a Záróvizsga Bizottságtól diplomatervére elégtelen osztályzatot kapott. Ilyen döntést kizárólag szavazattöbbséggel hozhat a Bizottság. Az ismételt záróvizsga letétele, a diplomaterv ismételt megvédése ugyanazon záróvizsga időszakban nem engedélyezhető. A jelölt a javítást vagy az eredeti terve módosításával, kiegészítésével, vagy új tervfeladat elkészítésével teheti meg, a Záróvizsga Bizottság döntésének megfelelően. A javítás módját a Záróvizsga Bizottság a sikertelen védés alkalmával közli a jelölttel, s ezt a jegyzőkönyvben rögzítik. Amennyiben a jelölt csak egy (esetleg két) részfeladatát köteles (újra) elkészíteni, az ismételt védés az előző alkalommal készült jegyzőkönyv felolvasásával kezdődik, és a korábbi folytatásaként bonyolítandó, de ismételten be kell mutatni, és meg kell védeni a teljes diplomatervet.

Elégtelen diplomamunkát csak egy alkalommal lehet pótolni.

## Az oklevél kiadásának feltétele

- sikeres záróvizsga

- képesítési követelmény szerinti nyelvvizsga (részletes információ a TO-n)

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

…………………………….

dr. Rétfalvi Donát

tantárgyfelelős

Pécs, 2024.02.01.

# Részletes tantárgyi program és követelmények - Program heti bontásban



A félév időbeosztásának, részletes áttekintése, a hetente elvégzendő feladatok definiálása

|  |  |  |
| --- | --- | --- |
| **hét/fázis** | **a konzultációk tematikája/ leírása** | **bemutatásra kerülő végleges munkák** |
| **1. hét**  1. fázis | Előkészítés |  |
| **2. hét**  1. fázis | **HELYSZÍNANALÍZIS ÉS A FUNKCIÓ INDOKLÁSA**  **- a tervezési helyszín környezetének feldolgozása:**  a környező funkciók térképe, meghatározó karakterek vizsgálata, természeti adottságok/topográfia/ zöld felületek, közlekedési analízis, gyalogos megközelítés, gépjárműelhelyezés lehetőségei, + minden, ami befolyásolhatja a tervezés menetét  **A feldolgozás módja:** skiccek, infografikák, robbantott analízisábrák, 3D ábrák, 1:1000 vagy 1:500 léptékű helyszínrajz, egyéb kreatív feldolgozási módok (pl: montázs, fotóra rajzolt skicc stb…), kezdetleges szelvénymetszetek (1:500 léptékű metszet, mely nem csak a tervezési területet, hanem környezetét is ábrázolja)  **- az épített és funkcionális hiányok, problémák feltárása a város kontextusában:**  miért releváns a környezetben az adott funkció?  - Konzultáció a következő héten bemutatásra kerülő 1:1000 léptékű **makett** kivágat **méretéről és részleteiről** | - a tervezési helyszín **keresése, kiválasztása** a kiadott területen belül  - a tervezési helyszín **relevanciájának indoklása** |
| **3. hét**  1. fázis | **HELYSZÍNANALÍZIS ÉS A FUNKCIÓ INDOKLÁSA**  **- 1:1000 léptékű helyszínrajz a feldolgozott környezettel** (burkolatváltások, gyalogos közlekedés, gépjárműközlekedés, növényzet, meglévő épületek, utcanevek, parkolók, telekhatárok, a kiválasztott terület hangsúlyos kontúrral, méretekkel)  **- 1:1000 léptékű makett:** környező épületek és azok főbb osztásai, burkolt/ nem burkolt területek megjelenítése  -Az épületben elhelyezendő **funkciók kapcsolatának vizsgálata**, a terek léptékének előzetes definiálása | **1:1000 léptékű makett,** bemutatja a környezetanalízis során megfogalmazott adottságokat, feltűnteti a környező épületeket és azok főbb osztásait. **A kivágat mérete és a makett tartalma a konzulenssel egyeztetendő!** (saját épület még nincs)  **PDF prezentáció** |
|  | **1. FÁZIS ZÁRÁSA**  A prezentáció vetítés anyaga digitális (pdf), csoportonként feltöltendő határidőig MS TEAMS felületén!  A pdf mérete optimalizálandó! pl: smallpdf.com, ilovepdf.com, pdf-online.com, pdfcompressor.com, stb.  A prezentáció a csoportosan végzett munkát, majd hallgatónkként a kimutatott és lehetségesen választandó helyszíneket, témákat mutassa be. minimum 5 db.  A 3 db A3-as méretű 1:1000-es léptékű makett összerakható legyen, azonos magas minőségben készüljön, és alkalmas legyen a későbbiekben a saját tervezési helyszínek beillesztésére.  **PREZENTÁCIÓ – 1.** |  |

|  |  |  |
| --- | --- | --- |
| **4. hét**  **2. fázis** | **TELEPÍTÉSI KONCEPCIÓ**  - Az első fázis javítása, bemutatása a konzulensnek  - 3D perspektívák (főleg kézi, esetleg gépi)  - az elkészült 1:1000 léptékű maketten elhelyezett vázlat makettek, több telepítési koncepciót vázolva, minden alternatívához magyarázóábrák, 1:500 makett  főbb szempontok:  - Milyen mértékben igazodik a tervezett épület a környezetéhez, és miért? - A megközelítés, és bejárati szituáció létrehozása - Hol találhatók a hangsúlyos kapcsolódási pontok a környezettel? |  |
| **5. hét**  **2. fázis** | **ALAPRAJZI KONCEPCIÓ**  - vázlatterv szintű alaprajzok, metszetek 1:200 léptékben  - a telepítési koncepció továbbfejlesztett verziója  - 3D rajzok – madárperspektíva, utcai nézetek, a tervezett épület egyéb hangsúlyos részei, 1:500 makett |  |
| **6. hét**  **2. fázis** | **2. FÁZIS ZÁRÁSA – TELEPÍTÉSI- ÉS ALAPRAJZI**  **KONCEPCIÓ**  - Az előző két hét munkájának konzultációja, a felmerülő hibák javítása  - A használt homlokzati anyagok koncepciója, indoklása  -felkészülés a prezentációra  **PREZENTÁCIÓ - 2.** | A prezentáció tartalma  - tömegalkotást bemutató koncepcióábrák  - 1:500 végleges helyszínrajz -1:200 helyszínrajz - alaprajzok - metszetek  - anyaghasználat  Bemutatásra kerülnek a végleges, javított analízisábrák, koncepcióábrák, 1:500 makett rajta a saját épülettel |
| **7. hét**  **3. fázis** | **ALAPRAJZI KONCEPCIÓ TOVÁBBFEJLESZTÉSE, BELSŐ TÉRI KONCEPCIÓ ELŐKÉSZÍTÉSE**  - a prezentáció során felmerült javaslatok kidolgozása, dokumentálása  - belsőépítészeti koncepció: használt anyagok a funkció függvényében, belső téri elemek, egyedi bútorok, azok koncepciói |  |
| **8. hét**  **3. fázis** | **ALAPRAJZI KONCEPCIÓ VÉGLEGESÍTÉSE,**  **BELSŐ TÉRI KONCEPCIÓ KIDOLGOZÁSA,**  **SZERKEZETI KONCEPCIÓ ELŐKÉSZÍTÉSE**  **szerkezeti konzultáció** |  |
| **9. hét**  **3. fázis** | **BELSŐ TÉRI KONCEPCIÓ VÉGLEGESÍTÉSE,**  **SZERKEZETI KONCEPCIÓ VÉGLEGESÍTÉSE** |  |
| **10. hét**  **3. fázis** | **3. FÁZIS ZÁRÁSA – KONCEPCIÓ**  **PREZENTÁCIÓ – 3.** | -Telepítés  -Tömegalkotás  - Alaprajzok  -Metszetek  - Használt anyagok  - Belsőépítészeti koncepció  - Látványtervek  1:500 makett  1:200 makett |
| **11. hét**  **4. fázis** | **FINOMHANGOLÁS**  - 1:200, 1:100, 1:50 rajzok készítése – konzulenssel egyeztetendő  - az eddig elkészült rajzok tartalmi és grafikai kiértékelése, szükség esetén javítása  - A tablók elrendezési koncepciója, ezekről vázlat (eddig elkészült rajzok és a félkész rajzok tablóra szerkesztése, elektronikus formában bemutatandó)  szerkezeti konzultáció  **!! Záróvizsgára jelentkezés határideje: április 21. !!** |  |
| **12. hét**  **4. fázis** | **FINOMHANGOLÁS**  - 1:200, 1:100, 1:50 rajzok készítése – konzulenssel egyeztetendő  - az eddig elkészült rajzok tartalmi és grafikai kiértékelése, szükség esetén javítása  - A tablók elrendezési koncepciója, ezekről vázlat (eddig elkészült rajzok és a félkész rajzok tablóra szerkesztése, elektronikus formában bemutatandó)  szerkezeti konzultáció |  |
| **13. hét**  **4. fázis** | **VÉGLEGES/KÖZEL VÉGLEGES RAJZOK BEMUTATÁSA**  - finomhangolás, rajzok javítása  - főbb szerkezeti részletek bemutatása 1:20, 1:10, 1:5 a részlet léptékétől függően  - homlokzati rajzok készítése |  |
| **14. hét**  **4. fázis** | **FÉLÉVZÁRÁS / ALÁÍRÁS / FÉLÉV VÉGI PREZENTÁCIÓ / OSZTÁLYZÁS**  **PREZENTÁCIÓ – 4.**  Az elkészült tablók és makettek bemutatása, prezentáció a rajzi anyag függvényében.  Fontos, hogy a prezentációban elhangzó gondolatokat minden esetben támassza alá vizuális eszköz is, tehát a tablókon/ maketteken valamilyen formában igazolható legyen az állítás. | -koncepció tabló M=1:4000,1: 2000, 1:1000 (Min 1 tabló)  -beépítési terv (helyszínrajz) M=1:500, (Min 1 tabló)  -összes alaprajz M=1:100 (Alaprajzonként 1 tabló)  -összes jellemző metszet M=1:100 (rajzolva, nem 3d-ből leválasztva)  -összes homlokzat M=1:100 (rajzolva, nem 3d-ből leválasztva)  -főfalmetszetek, (M=1:25,1:20) (Min 1 tabló)  -tömegvázlatok, látványtervek (Beépítési és épület léptékben)  -szöveges rész (lásd szakdolgozat tantárgy)  -környezet kontextus makett M=1:1000  -épület makett M=1:200 (Esetenként más, gyakorlatvezetővel egyeztetve, magas minőségben!)  -beépítési makett M=1:500 (Esetenként más, gyakorlatvezetővel egyeztetve, magas minőségben!)  - minden egyéb megértéshez szükséges műszaki és grafikai anyagok |
| **V. 1. hét** | **PÓTLÁS JAVÍTÁS**  -Az elkészült rajzok/ tablók bemutatása 80-90%-os készültség  - Az elkészült makettek bemutatása 80-90%-os készültség |  |
| **V. 2. hét** | **TERVFELDOLGOZÁS**  - a szükséges hiányosságok pótlása, hibák javítása  - egyéni konzultáció egyeztetett időpontban, ha szükséges  - a szakdolgozat véglegesítése |  |
| **V. 3. hét**  **5. fázis** | **TERVFELDOLGOZÁS / DIPLOMAMUNKA BEADÁS**  - a szükséges hiányosságok pótlása, hibák javítása  - egyéni konzultáció egyeztetett időpontban, ha szükséges  - a szakdolgozat véglegesítése  -készülés a záróvizsgára  **05.31. – DIPLOMAMUNKA / SZAKDOLGOZAT BEADÁS** | A diplomaterv formai és alaki minimum követelményei:  -koncepció tabló M=1:4000,1: 2000, 1:1000 (Min 1 tabló)  -beépítési terv (helyszínrajz) M=1:500, (Min 1 tabló)  -összes alaprajz M=1:100 (Alaprajzonként 1 tabló)  -összes jellemző metszet M=1:100 (rajzolva, nem 3d-ből leválasztva)  -összes homlokzat M=1:100 (rajzolva, nem 3d-ből leválasztva)  -főfalmetszetek, (M=1:25,1:20) (Min 1 tabló)  -tömegvázlatok, látványtervek (Beépítési és épület léptékben)  -szöveges rész (lásd szakdolgozat tantárgy)  -környezet kontextus makett M=1:1000  -épület makett M=1:200 (Esetenként más, gyakorlatvezetővel egyeztetve, magas minőségben!)  -beépítési makett M=1:500 (Esetenként más, gyakorlatvezetővel egyeztetve, magas minőségben!)  - minden egyéb megértéshez szükséges műszaki és grafikai anyagok |
| **V. 4. hét** | **FELKÉSZÜLÉS A ZÁRÓVIZSGÁRA** |  |
| **V. 5. hét** | **FELKÉSZÜLÉS A ZÁRÓVIZSGÁRA** |  |
| **Z. 1. hét**  **záróvizsga** | **FELKÉSZÜLÉS A ZÁRÓVIZSGÁRA / ZÁRÓVIZSGA** |  |
| **Z. 2. hét záróvizsga** | **FELKÉSZÜLÉS A ZÁRÓVIZSGÁRA / ZÁRÓVIZSGA** |  |